You Spin Me Round (Like a Record)

„You Spin Me Round (Like a Record)“ — ინგლისური პოპჯგუფის, Dead or Alive-ის სიმღერა, რომელიც წარმოდგენილია მათ მეორე სტუდიურ ალბომში „Youthquake“ (1985). სინგლის სახით გამოვიდა 1984 წლის ნოემბერში, 1985 წლის მარტში დიდ ბრიტანეთში 1-ელ ადგილს მიაღწია და პოზიცია 17 კვირის განმავლობაში შეინარჩუნა. იყო Stock Aitken Waterman-ის პროდიუსერობით გამოსული პირველი ბრიტანული პირველადგილოსანი ჰიტი. აშშ-ის Billboard Hot 100-ში იმავე წლის 17 აგვისტოს მე-11 ადგილი დაიკავა და ამ ჩარტში Stock Aitken Waterman-ის საპროდიუსერო ტრიოს საუკეთესო შედეგის მქონე სინგლი გახდა.

2003 წელს ჟურნალმა „Q“-მ „ყველა დროის 1001 საუკეთესო სიმღერის“ სიაში ეს სინგლი 981-ე ადგილზე დაასახელა. „Blender“-მა 2005 წელს 289-ე ადგილი მიანიჭა „შენი დაბადების შემდეგ შექმნილი საუკეთესო სიმღერების“ („Greatest Songs Since You Were Born“) რეიტინგში. 2015 წელს კი ITV-ის გამოკითხვაში ბრიტანულმა საზოგადოებამ 1980-იანი წლების პირველადგილოსან ჰიტებს შორის მე-17 საყვარელ სიმღერად აირჩია.

მომდევნო წლებში არაერთმა შემსრულებელმა გამოუშვა სიმღერის მისეული ვერსია.

 შექმნის ისტორია 
Dead or Alive-ის წამყვანმა ვოკალისტმა პიტ ბერნსმა თავის ავტობიოგრაფიაში აღნიშნა, რომ მან „You Spin Me Round“ ლუთერ ვენდროსის ორი სიმღერის შთაგონებით შექმნა („I Wanted Your Love“ და „See You Round Like a Record“).

ჯგუფის სადებიუტო სტუდიური ალბომის, „Sophisticated Boom Boom“-ის (1984) ჟღერადობის გამეორებისათვის თავის არიდების მიზნით, პიტ ბერნსს სურდა, რომ „You Spin Me Round“-ის პროდიუსერი ყოფილიყო იმ დროს ნაკლებად ცნობილი პროდიუსერების ჯგუფი Stock Aitken Waterman. ბერნსს უნდოდა, რომ სიმღერა შესრულებულიყო ჰაი-ენერჯის სტილში, როგორც ამ პროდიუსერული ჯგუფის 1984 წლის ბრიტანული ჰიტები: დივაინის „You Think You're a Man“ და ჰეიზელ დინის „Whatever I Do (Wherever I Go)“.

ბერნსის თქმით, იმ დროისთვის, როდესაც პროდიუსერები აირჩიეს მასზე სამუშაოდ, სიმღერა უკვე „დასრულებული“ იყო. პროდიუსერები კი იმიტომ სჭირდებოდათ, რომ „ხმის ჩამწერი კომპანიები არ ენდობოდნენ ისეთ ჯგუფს, რომელიც სტუდიაში პროდიუსერის გარეშე მივიდოდა“. მისივე სიტყვებით, ხმის ჩამწერი კომპანია „You Spin Me Round“-ის მიმართ იმდენად არაენთუზიაზმით იყო განწყობილი, რომ ჩასაწერად თავად 2500 გირვანქა სტერლინგის ოდენობის სესხის აღება მოუწია. ჩაწერის შემდეგ იხსენებდა, რომ ხმის ჩამწერმა კომპანიის აზრით, სიმღერა „საშინელება“ იყო და ჯგუფს თავად უნდა დაეფინანსებინა სიმღერის ვიდეოკლიპი.

2015 წლის აპრილში BBC Radio 4-ისათვის მიცემულ ინტერვიუში ბერნსმა აღნიშნა, რომ პროდიუსერებსა და ჯგუფს შორის კონფრონტაციულმა დამოკიდებულებამ წარმოების დროს გამოიწვია „საკმაოდ ცუდი ემოციური ატმოსფერო“ და უთანხმოებები. ხმის რეჟისორ ფილ ჰარდინგის თანახმად, სიმღერის მიქშირების დროს ჯგუფის წევრებსა და პროდიუსერებს (მაიკ სტოკსა და მეტ აიტკენს) შორის დაძაბულობა იმდენად მაღალი იყო, რომ ლამის ძალადობაში გადაიზარდა  აიტკენმა დაადასტურა, რომ დაძაბულობა მაღალი იყო, პროდიუსერები ჯგუფის წევრებს დაუპირისპირდნენ ამ უკანასკნელთა სურვილის გამო, ახალი ელემენტები დაემატებინათ მიქსში. სტოკი უარყოფდა სტუდიაში დაძაბულობის სერიოზულობას და ამტკიცებდა, რომ ბერნსმა, ჰარდინგმა და პიტ უოტერმანმა (მესამე პროდიუსერმა) საკუთარ მონაყოლებში მომხდარი გააზვიადეს.

„You Spin Me Round (Like a Record)“ დაწერილია ფა ♯ მინორის ტონალობაში.

 ხელახალი გამოშვებები 
„You Spin Me Round“-ის რემიქსვერსია გამოვიდა 2003 წელს, ამავე დროს გამოვიდა Dead or Alive-ის საუკეთესო ჰიტების ალბომი „Evolution: The Hits“. სიმღერამ გაერთიანებული სამეფოს სინგლების ჩარტში 23-ე ადგილს მიაღწია. 1984 წლის ორიგინალი ჩანაწერი ხელახლა გამოვიდა 2006 წლის 30 იანვარს და მე-5 ადგილს მიაღწია.

ადრინდელი რემიქსები გამოვიდა 1996 და 1997 წლებში (ზოგიერთი შესულია ალბომ „Nukleopatra“-ს ამერიკულ, ევროპულ და ავსტრალიურ გამოშვებებში). 1999 წელს ეს მიქსები აშშ-ში გამოიცა 2-CD კომპლექტად. პირველ დისკზე იყო „You Spin Me Round“-ის შვიდი მიქსი, ხოლო მეორე დისკზე — „Sex Drive“-ის ხუთი მიქსი. 2000 წელს ახალი მიქსები გამოჩნდა ალბომში „Fragile“, 2001 წელს კი — ალბომში „Unbreakable: The Fragile Remixes“.

 მუსიკალური ვიდეო 
თანმხლები მუსიკალური ვიდეოს რეჟისორები იყვნენ ვოგან არნელი და ენთი ბენტონი. ვიდეოში წარმოდგენილია დისკოს ბურთი, მოფრიალე ოქროსფერი დროშები და ექვსხელიან ღვთაება ვიშნუს მხატვრული ინტერპრეტაცია.

 აღიარება 
2003 წელს, ბრიტანულმა პოპულარულმა მუსიკალურმა ჟურნალმა „Q“-მ „You Spin Me Round“ 981-ე ადგილზე დაასახელა „ყველა დროის 1001 საუკეთესო სიმღერის“ სიაში.

2005 წელს „Blender“-მა მას 289-ე ადგილი მიანიჭა „შენი დაბადების შემდეგ შექმნილი საუკეთესო სიმღერების“ („Greatest Songs Since You Were Born“) რეიტინგში.

2015 წელს „ITV“-ის გამოკითხვაში ბრიტანულმა საზოგადოებამ 1980-იანი წლების პირველადგილოსან ჰიტებს შორის მე-17 საყვარელ სიმღერად აირჩია.

2016 წელს, ბერნსის გარდაცვალების შემდეგ, მუსიკოსმა და მსახიობმა გერი კემპმა სიმღერა ყველა დროის ერთ-ერთი საუკეთესო საცეკვაო ჩანაწერად მოიხსენია.

2020 წელს „The Guardian“-მა სიმღერას მეხუთე ადგილი მიანიჭა საკუთარ სიაში „გაერთიანებული სამეფოს 100 უდიდესი პირველადგილოსანი“.

2021 წელს ჟურნალმა „Classic Pop“ პირველ ადგილზე დააყენა „Stock Aitken Waterman-ის ტოპ 40 სიმღერის“ სიაში.

 ტრეკების სია 

1985, Epic – 49-05208; 1989, Epic – 49H69181
 "You Spin Me Round (Like a Record)" (Murder Mix) – 8:00
 "Misty Circles" (Extended Version) – 9:10

1997, Epic – 49-78588 
 "You Spin Me Round (Like a Record)" (Murder Mix) – 8:00
 "Brand New Lover" – 9:10

1999, Cleopatra – CLP 0533-2
CD1
 "You Spin Me Round (Like a Record)" (Sugar Pumpers Radio Edit) – 3:38
 "You Spin Me Round (Like a Record)" (Cleopatra Radio Edit) – 4:13
 "You Spin Me Round (Like a Record)" (Marc Antonine Radio Edit) – 3:21
 "You Spin Me Round (Like a Record)" (Sugar Pumpers Extended Mix) – 5:11
 "You Spin Me Round (Like a Record)" (Sugar Pumpers Pumpin Mix) – 7:05
 "You Spin Me Round (Like a Record)" (Vicious Mix) – 8:10
 "You Spin Me Round (Like a Record)" (Marc Antonine Club Mix) – 7:00

 CD2
 "Sex Drive" (Radio Edit) – 2:52
 "Sex Drive" (Scream Driven Edit) – 3:54
 "Sex Drive" (Dead or Alive Original Mix) – 6:39
 "Sex Drive" (Scream Driven Mix) – 6:59
 "Sex Drive" (Pee Wee Remix) – 5:56

2003, Epic 673578 2
 "You Spin Me Round (Like a Record)" (Metro 7" Edit) – 3:46
 "You Spin Me Round (Like a Record)" (Metro 12" Extended Mix) – 6:55
 "You Spin Me Round (Like a Record)" (Punx Soundcheck Vs Princess Julia) – 5:47
 "You Spin Me Round (Like a Record)" (Original 7" Mix) – 3:16

2006, Epic 82876 806212
 "You Spin Me Round (Like a Record)" (Original 7" Mix) – 3:16
 "You Spin Me Round (Like a Record)" (Performance Mix) – 7:27 
 "You Spin Me Round (Like a Record)" (Metro 7" Edit) – 3:46
 Video: "You Spin Me Round (Like a Record)" – 3:44

 ჩარტები 

 ყოველკვირეული ჩარტები 
ჩარტი (1985)უმაღლესიპოზიციაავსტრალია (Kent Music Report)3ევროპა (European Hot 100 Singles)5ფინეთი (Finnish Single Chart)9იტალია (Musica e dischi) Set "Tipo" on "Singoli". Then, in the "Artista" field, search "Dead or Alive".2იაპონია (Oricon)54პოლონეთი (LP3)6აშშ-ის Billboard Hot 10011აშშ-ის Hot Dance Club Play (Billboard)4აშშ-ის Hot Dance Music/Maxi-Singles Sales (Billboard)4აშშ-ის Cash Box Top Singles13

ჩარტი (1996)უმაღლესიპოზიცია
ჩარტი (2003)უმაღლესიპოზიციაავსტრალია (ARIA)62გერმანია (Media Control Charts)96Ireland Dance (IRMA) 9აშშ-ის Hot Dance Club Play (Billboard)21
ჩარტი (2006)უმაღლესიპოზიციაევროპა (European Hot 100 Singles)20Ireland Dance (IRMA) 8

 წლის დასასრულის ჩარტები 
ჩარტი (1985)პოზიციაავსტრალია (Kent Music Report)13ბელგია (Ultratop 50 Flanders)43კანადის ტოპ სინგლები (RPM)16ნიდერლანდები (Dutch Top 40)57ნიდერლანდები (Single Top 100)46ახალი ზელანდია (Recorded Music NZ)36შვეიცარია (Schweizer Hitparade)14გაერთიანებული სამეფოს სინგლები (OCC)19დასავლეთი გერმანია (Offiziellecharts)15
ჩარტი (2006)პოზიციაგაერთიანებული სამეფოს სინგლები (OCC)99

 სერთიფიკატები 

 რესურსები ინტერნეტში 


 სქოლიო 

კატეგორია:Dead or Alive-ის სიმღერები
კატეგორია:Epic Records-ის სინგლები
კატეგორია:2006 წლის სინგლები
კატეგორია:2003 წლის სინგლები
კატეგორია:1985 წლის სინგლები
კატეგორია:1984 წლის სინგლები
კატეგორია:1984 წლის სიმღერები